teszveszkucko: szeptember 2015
Korábban megírtam ezt a bejegyzést, de nem szerettem volna, ha elolvassa, ezért csak elmentettem, most mutatom meg Nektek is.
Végre odajutottam, hogy elküldtem Neki köszönetképpen egy üveg csokidarát. Az üveg tetejét egy kis kocka csokival díszítettem, meg a biztonság kedvéért ha nem tudná, hogy mi van benne, ráhímeztem: chokolat / Ez most vicc akart lenni kedves Éva /
Bejegyezte: Fáni dátum: 21:41 2 megjegyzés:
Tegnap szinte egész nap esett az eső, szomorú, szürke volt minden.
Gondoltam, játszom egy kicsit a színekkel.
Volt itthon 3 fajta kék festékem, világoskék, égkék, és türkizkék, ebből is tettem bele egy kicsit, abból is, kár, hogy sötétkék nem volt. Van olyan szín, ami mintha egyáltalán nem különbözne a másiktól, de enyhe árnyalatnyi különbség van, csak a fényképezőgép nem adja vissza.
Azért egy szürkét is festettem.
Az újabb zsepitartó is elkészült
"Belfast" Zweigart 32 ct, DMC 550;209
A hónapos SAL márciusa is készen van, most úgy döntöttem, az októbert varrom ki, már hozzá is kezdtem
A 3 hónap együtt
Bejegyezte: Fáni dátum: 11:26 5 megjegyzés:
Én mégis a nyárról írnék még egy kicsit.
Az elmúlt héten az Édesanyámmal egy kicsit feltöltődtünk, Berekfürdőn voltunk. Nem csak pihenés miatt, gyógykezelésre is jártam. Most már nem mondhatom, hogy " csak akasztott ember nem voltam, mert minden nap a nyakamnál fogva lógtam a vízben, masszíroztak, szóval kényeztettek, a fenn maradó időben pedig csücsültem a gyógyvízben, napoztam, jókat beszélgettem, jókat ettünk, néha elcsábultunk 1-1 pohár sörre, borra,szóval nagyon jól éreztük magunkat.
Volt egy aranyos eset. 12.40-re jártam masszírozásra, és azt mondja a fiatal ember:
"Merre járt, talán grillcsirke forgatáson?" Ugyanis nagyon piros lettem.
Mondom, milyen kedves, hogy csirkének titulált, mire ijedten mondja:
Nem akartam megbántani, csak vicceltem.
Akkor már nevettem: dehogy bántott meg, én a csirkének örülök, hisz inkább tyúkot kellett volna mondania.
Szóval mindenki nagyon kedves volt, gyönyörű a fürdő, májusban és augusztusban adtak át új részeket, csak ajánlani tudom mindenkinek. Szálláslehetőség nagyon sok féle van, kinek kinek pénztárcája szerint.
Mielőtt elutaztunk festettem néhány fonalat, több fajta italport vettem, ilyenek lettek
Orange / sárgábbra számítottam, de így is tetszik /
Eper / teljesen más színre számítottam, de érdekes /
Forest fruits / több bogyós gyümölcs keveréke
Azért a kézimunka sem maradt itthon. Már elég régen vettem ezt az asztalterítőt. Úgy gondoltam, ezt nem kell számolgatni, így közben Édesanyámmal is tudok beszélgetni.
Őszintén bevallom, azt jobban szeretem, amikor nekem kell számolni a mintát, nagyobb kihívás, de az alkalomnak most ez felelt meg.
Néhány megkezdett munkát is mutatnék, mert / sajnos / egyszerre többet is csinálok, de így legalább nem unok rá, kac-kac
Ez egy teljesen új kezdeményezés, kedves barátom kért egy zsebkendőtartót
Még januárban kezdtük el a Hónapok SALT, amivel én nagyon lemaradtam, még csak a márciusnál járok.
A 4 évszak virágos SAL-nál a harmadik évszaknál járok, abból is csak az elején, lassan haladok, de biztosan :)
Ez olyan szép színes, mint maga az ősz
Köszönöm, hogy időt szakítottál rá, és végig olvastad ezt a kis nyár végi visszaemlékezést
Bejegyezte: Fáni dátum: 17:42 6 megjegyzés:
Címkék: fonalfestés, xszemes
Vasárnap vége lett a 3 napos országos találkozónak.
Élményekben, tudásban gazdagodva tért mindenki haza, fáradtan, pihenten.
Az biztos, én nem sokat pihentem, csak 2-3 órás alvásra, fürdésre, átöltözésre szaladtam haza, de megérte.
Jó volt találkozni régi ismerősökkel, barátokkal, újakat szerezni.
Egy csodálatos élményben is részem lehetett, az utolsó napon a búcsú előadás előtt adtuk át azt a sok sok levendulapárnát, amit már mutattam Nektek.
Ott álltam a színpadon és a köszönetük jeléül nagyon nagyon megtapsoltak , de természetesen a kollégáimnak is jutott belőle, akik a befejezésben segítettek.
Nagyon jó érzés volt, hogy ennyien értékelték azt a sok hónapon keresztül végzett munkát.
Az első napon a szalaghímzéssel készített ékszerkollekció volt rajtam, és egy kedves vendég megkérdezte nem készítenék-e Neki egy medált az helyett, ami most a nyakában van / gyöngyből készült életfa /, mert ezt tovább kell adnia.
A medál, ami holnap kel útra
Bejegyezte: Fáni dátum: 20:19 7 megjegyzés:
A hét végén lesz az az országos találkozó, amit már többször is említettem.
165 db illatpárnát és 12 db oklevéltartó mappát hímeztem ki.
A befejezést természetesen már nem egyedül csináltam, többen is segítettek, két nagyon kellemes délutánt töltöttünk együtt.
Az utolsó képen már a kész párnácskák egy része látható a kosárban.
Készíttem néhány képet, amikor már minden készen volt. Olyan jó együtt látni az egészet.
Itt még ömlesztve
Ezek már a dobozokban útra készen várakoznak.
A mappák még nálam vannak, hisz ma este fejeztem be őket és szárad a ragasztó, nem merem még őket egymás tetejére rakni, majd holnap.
Nektek bevallom, bármennyire is szeretek varrni, már a végén alig vártam, hogy készen legyek velük, mert ez a monoton, szinte ugyanannak a varrása, hááááááááát már nagyon untam.
De most már készen vannak, és remélem akik kapják ugyan úgy örülnek majd, mint amilyen szeretettel varrtam.
Bejegyezte: Fáni dátum: 22:56 6 megjegyzés: